НЧ „БАЛКАНСКИ ПРОСВЕТИТЕЛ-1871” ГР. СМОЛЯН, КВ.РАЙКОВО

**Устав**

**На Народно Читалище „Балкански просветител-1871” гр.Смолян**

**кв. Райково.Приет на отчетно-изборно събрание, състояло се в гр.Смолян, кв.Райково на 28.02.2017 г.**

Глава 1.

 **Общи положения**

**Чл. 1.** (1) Настоящият Устав урежда устройството и дейността на Народно Читалище „Балкански просветител-1871”, което за по кратко в текста ще бъда наричано Читалището.

 (2)Читалището е юридическо лице с нестопанска цел, съгласно българското законодателство (ЗЮЛНЦ), може да притежава имущество и има всички права и задължения според закона за Народните читалища в Република България.

 (3) Читалище „Балкански просветител” е независима, неполитическа, обществена организация, открита за свободно членуване и обединяваща на доброволни и равноправни начала всички физически лица без оглед на ограничения за възраст, пол, политически и религиозни възгледи и етническо самосъзнание.

**Чл. 2.** (1) Пълното наименование на читалището е: Народно Читалище „Балкански просветител-1871”.

 (2) Седалището на Читалище „Балкански просветител-1871” е: гр.Смолян кв. Райково ул. „Родопи „ №52

 **Чл.3.** (1) Съществуването на Читалище „Балкански просветител-1871” не се ограничава с някакъв срок, освен предвидените мерки от Закона за Народните Читалища и се създава за неопределено време.

 (2) Читалището може да учредява клонове по начина предвиден в Закона за Народните Читалища.

 **Чл. 4**

 Читалището поддържа отношения на сътрудничество, взаимополза и координира действията си с държавните, общинските структури и организации, които според закона имат права и задължения да съдействат и подпомагат дейността му, като запазва своята автономия.

**Чл. 5.**

Читалище „Балкански просветител-1871” може да се сдружава с други сродни на него организации, сдружения или Читалища за предвидените в този устав цели и дейности, по предписание на Читалищното настоятелство, без това да накърнява интересите на Читалището или вреди по някакъв начин на него, неговото самоуправление и имуществото му.

**Чл. 6.**

 Читалището работи съвместно с други културни и научни организации и институти, учебни заведения, университети, обществени, стопански или нестопански организации, извършващи и подпомагащи културната, просветната дейност и спорта. То влиза в договорни отношения с тези или други структури, като не накърнява своите права, интересите си или своите движими и недвижими имущества.

**Глава 2.**

 **Цели, дейности и задачи**

**Чл. 7.**

Цел на Читалището е да задоволява потребностите на народа свързани с:

• Развитие и обогатяване на културния, обществен и просветен живот на населението в България.

• Запазване на обичаите и традициите на българския народ. Събиране на материали и предмети от народната култура, с цел съхранението и експонирането им за идните поколения. • Развитие на творческите и духовни заложби у хората, преимуществено на подрастващите и младите хора, като подпомага приобщаването им към ценностите и постиженията на науката, изкуствата и културата в България и по света.

• Работа с деца за обогатяване на техните знания и възпитание в традициите и културата на българския народ и общочовешките ценности.

 • Развитие на младежта в сферата на спорта, науката и творческото начало у човека. Запознаването и с културните, художествените, научните и спортните достижения на България и в световен мащаб.

**Чл. 8.**

За изпълнението на тази цели Читалището извършва следните дейности:

1. Поддържа и развива библиотеката си на място.

2. Организира школи, кръжоци, концерти, представления,спортни състезания, клубове, празненства, чествания, фестивали, обучения, академии, конференции и други научни прояви, развива просветна дейност.

3. Развива и подпомага любителското и професионалното художествено творчество и всички други инициативи в смисъла на предходната точка.

 4. Организира ежегодни мероприятия свързани с работата с деца и младежи.

5. Сътрудничи си с всички заинтересовани административни и обществени органи и организации, сдружения, клубове за постигане на целите си.

**Чл. 9.**

Читалище „Балкански просветител-1871” може да извършва стопанска дейност и услуги, по смисъла на закона за ЮЛНЦ и според разпоредбите на Настоятелството. Тази стопанска дейност трябва да подпомага основните цели, задачи, дейности и функции на Читалището.

1. Стопанската дейност може да се извършава посредством собствени, търговски или граждански дружества или чрез членство в търговско дружество с други юридически субекти или по друг начин.

2. Допълнителните стопански дейности не могат да се извършват в противовес на разпоредбите в Българското законодателство.

**Глава 3**

**Учредяване, прекратяване, членство.**

**Чл. 10.**

Читалище „Балкански просветител-1871” е регистрирано през 1990 година. То е приемник на съществувалото през 1871 година Читалище „Балкански просветител” в град Смолян кв. Райково.

**Чл. 11.** (1) Читалището може да бъде прекратено с решение на Общото събрание в съотвествие с чл.19 и чл.20 от настоящия устав и това решение се впише в регистъра на окръжния съд. (2) Читалището може да бъде прекратено и при решение на окръжния съд в съответствие с чл.27 от Закона за Народните Читалища.

**Чл. 12.** Членовете на Читалище „Балкански просветител-1871” могат да бъдат индивидуални, колективни и почетни.

 **Чл. 13.**

 (1) Индивидуалните членове на Читалището са физически лица. Те могат да бъдат почетни, действителни и спомагателни.

(2) Действителните членове са дееспособни лица, които плащат редовно членския си внос. Право на глас в Общото събрание имат тези, които са плащали вноските през предходната година.

(3) Спомагателните членове са тези, които не са навършили още 18 години и нямат право да бъдат избирани в избирани в читалищното настоятелство, те притежават съвещателен глас.

 (4) Води се пълен регистър на читалищните членове.

 (5) Членството се прекратява в следните случаи:

 1. След писменото заявление на члена на Читалището.

 2. Със смъртта или поставянето под пълно запрещение.

 3. Когато не е платен членския внос в рамките на календарната година и Настоятелството не удължи срока на плащането.

 4. Когато на Общото събрание се изключва читалищния член за грубо погазване на Устава или установените с него норми, за поведение, с което се уронва престижа и доброто име на Читалището или в случаите, когато са нанесени стопански и финансови щети.

**Чл. 14.**

(1) Членовете на Читалище „Балкански просветител-1871” имат право:

 1. Да избират ръководните органи, както и да бъдат избирани в тях, ако най-малко две години преди избора си са били членове на Читалището.

 2. Да получават информация за дейностите на Читалището и да участват активно в тях.

 3. Да участват в обсъждането на дейностите и приоритетите на Читалище „Балкански просветител-1871”.

 4. Да ползват с предимство и отстъпка неговата база и услугите му, освен ако Настоятелството не наложи определена забрана.

(2) Членовете на Читалище „Балкански просветител-1871” са длъжни:

 1. Да плащат редовно и в срок членския си внос.

2. Да спазват безпрекословно Устава на Читалището.

3. Да участват според своите възможности и интереси в дейностите и проектите на Читалището. 4. Да опазват недвижимото имущество и активите на Читалището и предприемат стъпки за неговото обогатяване.

5. Да не уронват доброто име на Читалище „Балкански просветител-1871”, както и да не възпрепятстват нито една негова дейност.

**Чл. 15.** (1) Колективни членове на Читалище „Балкански просветител-1871” могат да бъдат:

 1. Професионални и стопански организации.

 2. Търговски дружества, регистрирани по установения ред, кооперации и сдружения с нестопанска цел.

 3. Културно-просветни и любителски клубове, творчески колективи, учебни заведения.

 (2) Колективните членове съдействат:

1. За осъществяване на целите на Читалище " Балкански просветител-1871 ".

2. Подпомагат финансово дейностите и поддържането , и обогатяването на материалната база. 3. Имат право на един глас.

 4. Членството на колективните членове се учредява и поддържа чрез писмено споразумение или договор, които не могат да накърняват интересите на Читалище " Балкански просветител-1871 ".

 (3) Колективното членство се прекратява:

 1. По писмено искане на колективен член.

 2. При фактическо прекъсване на взаимоотношенията между колективен член и Читалище " Балкански просветител-1871 " в продължение на една календарна година.

**Чл. 16.** Почетните членове на Читалище " Балкански просветител -1871"могат да бъдат български и чужди граждани и дарители с изключителни заслуги към него.

**Глава 4**

**Управление**

**Чл. 17.**

 Органите за управление на Читалище "Балкански просветител-1871 " са:

1. Общото събрание.

2. Настоятелството.

3. Проверителната комисия.

**Чл. 18.** Върховен орган на читалището е Общото събрание. То се състои от всички членове на читалището, имащи право на глас.

 **Чл. 19.**

Общото събрание :

1. Приема, изменя и допълва Устава.

 2. Избира и освобождава членове на Настоятелството, Проверителната комисия и Председателя.

3. Изключва членове на читалището.

4. Приема основните насоки за дейността на читалището.

 5. Взема решения за членуване или прекратяване на членството в Читалищен съюз.

6. Приема бюджета на читалището.

7. Приема годишния отчет.

 8. Обявява почетни членове в т.ч. дарителите.

 9. Отменя решения на органите на Читалище "Балкански просветител-1871”.

10. Взема решения за отнасяне до съда на незаконосъобразни действия на ръководството или на отделни членове.

11. Взема решение за прекратяване на Читалището. Решенията на Общото събрание са задължителни за другите органи на Читалището.

 **Чл. 20.**

 1. Редовно общо събрание на Читалище "Балкански просветител-1871" се свиква от Настоятелството веднъж годишно.

 2. Извънредно общо събрание на Читалище "Балкански просветител-1871" може да бъде свикано и по решение на Настоятелството, по решение на Проверителната комисия, или по решение на 1/3 от членовете, имащи право на глас.

3. Поканата за събранието трябва да съдържа дневния ред, датата , часа, мястото на провеждане и кой го свиква. Поканата да бъде получена не по-късно от 7 дни преди датата на провеждането.

 4. Общото събрание е законно, ако присъстват най-малко половината от имащите право на глас членове на Читалище "Балкански просветител-1871". При липса на кворум събранието се отлага с един час. Тогава събранието е законно, колкото и членове да се явят.

 5. Решенията се вземат с мнозинство повече от половината от присъстващите членове с право на глас, освен решенията по чл.14, ал.1,т.1,4,10,11,12 от Закона за народните читалища, които се вземат с мнозинство най-малко 2/3 от всички членове.

**Чл. 21.** (1)Ръководен орган на Читалище "Балкански просветител-1871" е Настоятелството. То се състои от 7/седем/ члена избрани за срок от три години. Те не могат да имат роднински връзки по права и съребрена линия до четвърта степен.

 (2) Настоятелството:

 1. Свиква общото събрание и изпълнява взетите от него решения.

2. Подготвя бюджет на читалището,следи за изпълнението му, и утвърждава щата му.

3. Внася в общото събрание отчет по бюджета и дейността на читалището.

 4. Назначава секретаря на читалището, утвърждава длъжностната характеристика на секретаря и определя възнаграждението му.

5.Контролира разходването на бюджета.

6.Взема решения за назначаване на щатния и хонорования персонал и за определяне на хонорарите им и трудовите възнаграждения.

7. Приема годишни планове за работата на читалището и програмите на отделните колективи. 8. Взема решения за сдружаване на читалището с изключение на решения свързани по чл.14, ал.1, т.6 от Закона за Народните Читалища.

9. Решава въпросите за създаване и закриване на колективи за художествено творчество, школи, курсове и други.

10. Взема решения за стопанисване на читалищното имущество, за придобиване на недвижимо имущество, за отдаване на имущество под наем за по-продължителен период – над 3 години, за определяне размера на таксите, наемите, за образуване и управление на целеви фондове, в т.ч. и в изпълнение на дарения.

 11. Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността и приоритетите на читалището.

12. Взема решения за морално и материално стимулиране и поощряване на читалищни членове и дейци, работещи в читалището.

13. Прави предложения за приемането и изключването на членове от Читалището, при грубо нарушение на устава, неплащане на членския внос в рамките на календарната година или погазване на принципите в работата на Читалище „Балкански просветител-1871”.

 (1) Настоятелството се свиква на заседания веднъж на месец. При необходимост на тях могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.

**Чл. 22.** 1. Председателят на читалището е член на настоятелството и се избира пряко от общото събрание за три години въз основа на чл.17 от Закона за Народните Читалища.

2. Председателят представлява читалището.

3. Свиква и ръководи заседанията на Настоятелството.

4. Председателства общото събрание.

5. Сключва и прекратява трудовите договори със служителите, съобразно бюджета на читалището и въз основа на решение на Настоятелството.

6. Сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.

 7. Организира текущата дейност на читалището съобразно Закона, Устава и решенията на общото събрание и Настоятелството.

**Чл. 23.**

 1. Секретарят на читалището не е член на Настоятелството и се назначава от Настоятелството въз основа на утвърдената длъжностна характеристика и решението на Настоятелството.

 2. Секретарят съвместно с председателя:

 • организира текущата дейност на читалището съобразно Закона за Народните Читалища, Устава на Читалище "Балкански просветител-1871" и решенията на общото събрание и Настоятелството

• представлява читалището, заедно и поотделно с председателя /с-но Чл.17 т.4 от ЗНЧ/

• подготвя материалите за заседанията на Настоятелството и общото събрание

• отчита дейността си пред Настоятелството

**Чл. 24.** 1. Проверителната комисия се състои от трима членове, избрани за срок от три години. Не могат да бъдат членове лица, които са в трудово-правни отношения с читалището или са роднини на членове на Настоятелството по права линия, съпрузи, братя, сестри и роднини по сватовство от първа степен.

 2. Комисията избира свой председател.

 3. Проверителната комисия осъществява контрол върху дейността на настоятелството,председателя и секретаря на читалището по спазване на Закона, Устава и решенията на общото събрание.

4. При констатиране на нарушения, Проверителната комисия уведомява общото събрание на читалището, а при данни за извършено престъпление - органите на прокуратурата.

5. Комисията взема решения с мнозинство повече от половината.

**Чл. 25.**

Когато поради смърт, трайна физическа невъзможност или подаване на оставка, председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21, ал.1 и чл.22 и чл.24, в срок от два месеца Общото събрание избира нов Председател или попълва състава на съответния орган.

**Чл. 26.**

 Не могат да бъдат избирани за членове на Настоятелството и Проверителната комисия и лица,които са осъждани на лишаване от свобода за умишлени престъпления от общ характер.

**Глава 5**

**Имущество и финансиране на читалището.**

 **Чл. 27.** Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване недвижими имоти.

**Чл. 28.** Читалището полага еднакви грижи на добър стопанин за опазване и обогатяване както на собственото, така и на ползваното имущество.

**Чл. 29.** Читалището набира средства от следните източници:

1. Членски внос.

 2. Културно-просветна дейност включително школи и курсове. 3. Субсидии от държавния и от общинския бюджет.

4. Наеми.

 5. Дарения и завещания.

6. Други приходи, включително от стопанска дейност.

**Чл. 30.** Единният читалищен бюджет се формира от всички приходоизточниц- собствени и от субсидии.

 **Чл. 31.** (1) Частта от отчета за изразходването на държавните и общинската субсидии се предоставя в общината.

 (2) Счетоводната отчетност се води в съответствие със Закона за счетоводството и подзаконовите документи.

**Чл. 32.** Читалището е освободено от всякакви държавни и местни данъци, такси и мита върху основните си дейности и имущества, свързани с тях.

**Глава 6**

**Прекратяване на читалището**

**Чл. 33.** Читалището може да бъде прекратено по решение на общото събрание или на Окръжния съд.

**Чл. 34.**

 (1) Окръжният съд постановява решение за прекратяване на читалището, ако дейността му противоречи на Закона за народните читалища, Устава и добрите нрави, ако имуществото му не се ползва според целите на читалището и при трайна невъзможност читалището да действа.

(2) Министърът на културата или прокурорът могат да поискат от Окръжния съд да постанови решение за прекратяване на читалището.

**Глава 7**

 **Заключителни разпоредби**

(1) Читалището носи името си ”Балкански просветител-1871” и е приемник на Читалище „Балкански просветител” от 1871 година, когато е открито в село Райково, притежава кръгъл печат, на които е изписано името му.

 (2) Празника на Читалището е на 07.07, когато е храмовия празник на кв. Райково. (3)Настоящият Устав е изготвен на основание Законът на народните читалища и е приет на отчетно-изборно събрание на Читалището на 28.02.2017 година.

**С П И С Ъ К**

на членовете на Читалищното настоятелство при НЧ „Балкански просветител 1871” при проведено отчетно -изборно събрание състояло се на 28-02-2017 год. в гр.Смолян, кв. Райково, ул. „Родопи”52

Председател: Христо Николов Вакев

Читалищно настоятелство – членове:

1.Любомира Борисова Чаталбашева

2.Цонка Кирилова Пеевска

3. Георги Андреев Дичев

4.Иван Иванов Френкев

5.Венета Велинова Бимбашиева

6.Златка Петрова Коджебашева

**С П И С Ъ К**

 на проверителната комисия при НЧ”Балкански просветител 1871”, избрана на отчено-изборно събрание, проведено на 28-02-2017 година в кв.Райково ул.”Родопи” № 52

1. Златка Христова Иванова, – председател

2. Мария Метаксинова Жайгерова –член на комисията

3. Георги Николов Яръмов - член на комисията

ДОКЛАД

за осъществените читалищни дейности през 2019 година

Уважаеми дами и господа, членове и гости на читалище „

„Балкански просветител 1871“ ,

 Още една година записахме в историята на родното ни читалище.Време е за равносметка и отчет за дейността на читалището и неговото развитие.Работата на читалищното настоятелство и художествените ръководители и през тази година беше насочена към съхранение на традициите и утвърждаване на читалището като културно-просветен и информационен център за жителите на квартала и града. Именно това са направленията, по които работихме през изминалата 2019 година – културна и библиотечна дейност.

 Традиционно през месец януари отпразнувахме Деня на родилната помощ – Бабинден.Гости на тържеството бяха бившите акушерки от Райково и видният лекар в родилно отделение д-р Антон Лалов.Обичая поливане,изпълнение на танци и песни от самодейците докосна д-р Лалов и той показа висока певческа култура, чрез изпълнение на незабравими родопски и македонски песни.След такива вечери удоволетворението от усилията ни е възнаградена и ни дава сили да вървим смело напред. Следващата вълнуваща среща през месец март е концерта посветен на мартенските празници , а именно – 1-ви март- Ден на самодееца, Трети март и Международният Ден на жената – 8-ми март. По решение на читалищното настоятелство на всички самодейци от битовата и естрадна група, на ръководители на школи и състави се раздаде парична награда в размер на 15 лева, която показа, че грижата за творците в читалището е най-важна за запазване на художествената самодейност.Вълнуваща и неповторима по своя заряд беше и проведената литературно-музикална среща на тема „Многообразието на словото- път към духовно съвършенство“ с Елена Диварова – член на съюза на писателите в Пловдив, Саша Гъделева-секретар на читалище“Шалом Алейхем 1945“ Пловдив и ученици от трети клас на ОУ“Проф.д-р Асен Златаров“ кв. Райково. Песента на „Ищар“ изпълнена от цигулков ансамбъл „Виолина“ и ученици от школата по пиано, авторски стихове на Елена Диварова и предмети от бита на евреите допълниха познанията на учениците, чрез това мероприятие.И ако може да се степенува изкуството, то най-високият връх постигнахме при организираните самостоятелни изложби на Емрах и Реджеб Якъбови по спечелената от читалището програма „Дебюти“ на Национален фонд култура.За картините, за музиката, за таланта на двамата братя има само една дума – и тя е магия. И в хода на културния календар,който се изготвя всяка година ще насоча вниманието ви към още няколко значими събития.Едно от тях е Празника на детето – 1-ви юни.В този ден детски глъч, песни и забавни игри огласят двора на читалището под ръководството на артисти от смолянския театър - Миряна Найденова и Асен Левов, заедно с децата ни връщат във вълшебното детство.Друг значим общоградски празник е „Св. Неделя“.Тази година празника събра малки и големи,заредени с плам и желание за празнуване.Извиха се хора.Веселие завладя читалищният двор,а оркестър „Родопско настроение“ се хареса на празнуващите и това показа на настоятелството, че са направили правилният избор за музика.В чест на празника открихме и изложба с картини на Д-р Станка Денева, която поради големият успех се задържа повече от три месеца.Ден на земята,факелно шествие,участие във фестивала“Пусть всегда будет сонце“, боядисване на яйца, изработване на мартенички,поднасяне на цветя в чест на 3-ти март и 9-ти май Ден на победата, подкрепа на акцията „Жълти стотинки“- деца помагат на деца са поредица от инициативи, които читалището организира и провежда.Искам да отбележа, че естрадната група, битовата група и групата за стари градски песни взеха участие във вечерта на народните будители на райковеца Райчо Николов Попниколов, а на Националния фестивал „С песните на Георги Чилингиров“ ни присъдиха златен медал.Благодарим на „Сребърни звезди“ и пожелаваме и през следващите години достойно представяне.

Специално внимание заслужава и библиотечната дейност в читалището.През изминалата календарна 2019 година освен проведените мероприятия, включващи: поетична среща на ученици от 2-ро ОУ с произведения от поета Кирил Маджаров, изработване на мартеници,боядисване на яйца, представяне на книги на Светлозар Казанджиев и отец Димитър Михайлов, коледна работилница, изнесен урок с ученици от ППМГ „Васил Левски“ библиотеката има:

602 читателски посещения, раздадена литература- 484 броя, набавени нови книги – 254 броя,регистрирани читатели - 195 броя и абонирани периодични издания – 5 броя.В библиотеката своя изложба „Човек и природа“ представи младия поет Венцислав Огнянов.

 ТС“Родопчанче“ продължава да бъде част от читалището и да участва във фестивали и концерти по преценка на ръководителката на състава, а най-малкото попълнение е групата за народни танци – 4,5,6 годишни малчугани от танцова формация „На хоро Йо“. Полагаме усилия за развитие на нови форми на дейност и за сега успяваме, като надяваме се с общи усилия да обновим и попълним липсващи звена в нашата самодейност. Така реализираните дейности в читалището се случиха с общите усилия на читалищното настоятелство под ръководството на председателя Христо Вакев, както и на самодейците участници в школите, групите и съставите.Изказваме благодарност на активните райковски общественици, които подкрепяха читалищните инициативи.С удовлетворение подчертаваме успешното сътрудничество с ОУ „Проф.д-р Асен Златаров“ с енорийския т свещеник отец Запрян Шиков при храм „Св.Неделя“, Пенсионерски клуб „Родопи“, многобройните приятели на читалището .Най- значимите събития от културния календар през цялата година популяризирахме в електронния сайт Смолян днес и най- вече чрез Фейсбук страницата ни и информационното табло пред входа на сградата.

**НАРОДНО ЧИТАЛИЩЕ**

**”БАЛКАНСКИ ПРОСВЕТИТЕЛ - 1871”**

**ГР. СМОЛЯН, КВ.РАЙКОВО**

**ПЛАН – ПРОГРАМА - КУЛТУРЕН КАЛЕНДАР ЗА 2020 ГОДИНА**

**ЯНУАРИ – 2020 г.**

**06.01.2020 г.**  Отбелязване на 172 години от рождението на Христо Ботев / 1848 / с табло пред читалището – отг. Л.Чаталбашева

**20.01.2020 г.** Четене **на п**риказки от братя Грим /Якоб – 1785/ и Вилхелм /1786/ с ученици от ОУ „Проф.д-р Асен Златаров“ в библиотеката на читалището – отг. Л.Чаталбашева

**21.01.2020** г. Отбелязване на Деня на родилната помощ/ Бабин ден/ /изпращане на поздравителен адрес и цветя в РО на МБАЛ – Смолян/ Отг. С.Згурова

**29.01.2020 г.**  Поздравителен адрес до Райковската гимназия /100 годишен юбилей/ - отг. С. Згурова

**ФЕВРУАРИ – 2020 г.**

**05.02.2020 г.** - Драматизация на пиеса от Леда Милева /1920-2015/ по-случай 100 години от рождението й, с учениците от ОУ „Проф.д-р Асен Златаров“ отг. Л. Чаталбашева

**10-15.02.2020 г. –** Паметна вечер посветена на ОЗ Ангел Свирков /1920-2016/ - 100 години от рождението му – отг. Л.Чаталбашева и З.Коджебашева

**19.02.2020 г.** - Отбелязване 147 години от обесването на Левски – табло отг. С. Зурова

**20.02.2020 г.** – Отбелязване на 125 години от рождението на Димитър Френкев – фотограф с изложба на снимки и прожекция на филм в библиотеката на читалището – отг. Л.Чаталбашева

**23.02.2020 г.** – Отбелязване на 115-години от рождението на Ламби Данаилов с представяне на снимки и автобиографични данни за творческият му път – отг. Л.Чаталбашева

**26,27 и 28.02 – 2020 г.** - Изработване на мартеници в библиотеката – отг. Л.Чаталбашева

**МАРТ – 2020 г.**

**01.03.2020 г**. – Празничен концерт на самодейците в залата на читалището , обединяващ празниците:

* Баба Марта
* Ден на самодееца
* Освобождението на България- цветя
* Международен празник на жената – отг. С. Згурова

**19.03.2020 г.** – Отчетно-изборно събрание – отг. Председател и Чит. настоятелство

**АПРИЛ – 2020 г.**

**01.04.2020 г. -** Хумористична вечер със самодейците – отг. С.Згурова

**16.04.2020 г. –** Боядисване на Великденски яйца - отг.Л.Чаталбашева

**22.04.2020 г.** – Изложба в залата на библиотеката с книги за : Костадин Куклев – краевед от Райково и 90 години от рождението на доц. Димитър Главчев-художник/ и 35 год. от създаване на родово-краеведческо дружество „Бащино огнище“. Отг. Л.Чаталбашева

**22.04.2020 г.** – Отбелязване на Международния ден на земята – почистване на района,засаждане на цветя – отг. С. Згурова

**26.04.2020 г**. – Отбелязване 90 години от рождението на Атанас Френкев/кръводарител/ със здравна беседа – отг.С. Згурова

**МАЙ– 2020 г.**

**07.05.2020 г.** – 180 год. от рождението на Пьотър Илич Чайковски – концерт с произведения на Чайковски в залата на читалището – отг. Л. Чаталбашева

**11.05.2020 г**. – Табло в чест на просветителите Кирил и Методий – отг. С. Згурова

**24.05.2020 -** Табло посветено на българската просвета и култура и Екзарх Стефан/ бълг. духовник / – отг. С. Згурова

**24.05 до 30.05.2020 г.** – Годишни концерти на :

* Учениците от Школата по пиано - отг. С.Згурова
* Учениците Школата по цигулки „Виолина“

**ЮНИ – 2020 г.**

**01.06.2020 г.** – Организиране на детски празник, посветен на Деня на детето в двора на читалището с тематична насоченост – Стихове от творчеството на Христо Ботев - отг.С.Згурова с чит. настоятелство

**02.06.2020 г**. – Табло посветено на Денят на Ботев и на загиналите за свободата и независимостта на България - отг. С. Згурова

**18.06.2020 г.** – 60 години Обединен Смолян – табло за Смолян

**25.06.2020 г.** – Участие във фестивал на билките в Девин на битовата група + стари гр. песни – Отг. С. Згурова

**28.06.2020 г.** – Участие в Национален фестивал „Полъх от минали мечти“ гр. Чепеларе на битовата група + стари гр. песни – Отг. С. Згурова

**30.06.2020 г. -**  Участие в Национален фестивал „С песните на Г.Чилингиров“ с. Полк. Серафимово на битовата група + стари гр. песни – Отг. С. Згурова

**ЮЛИ – 2020 г.**

**07. 07. 2020 г. - 149 години Читалище**

 **„Балкански просветител 1871“ – Храмов празник с тематична насоченост за Момчил войвода – 675 години от гибелта му/ владетел в Беломорието и Родопската област/**

**АВГУСТ – 2020 г.**

**12.08.2020 г.** - 160 години от рождението на полк. Владимир Серафимов – поднасяне на цветя на паметника в гр. Смолян – отг. Г. Дичев

**СЕПТЕМВРИ – 2020 г.**

**05.09.2020 г.** Съединението на България – табло

**14.09.2020 г**. Изложба с книги на Антон Дончев в библиотеката **,**по повод 90 год. от рождението му. Отг. Л. Чаталбашева

**22.09.2020 г. -** Ден на независимостта на България- табло – отг. С. Згурова

**22.09.2020 г. -** Участие във фестивала на Киселото мляко в с. Момчиловци на битовата група + стари гр. песни – Отг. С. Згурова

**ОКТОМВРИ – 2020 г.**

**01.10.2020 г.** – Ден на музиката,поезията и възрастните хора.Откриване на читалищната самодейност – тържествен концерт на самодейците в залата на читалището

**05.10.2020 г.** – Международен Ден на учителя – табло – отг. С.Згурова

**23.20.2020 г.** - Отбелязване 100 години от рождението на Джани Родари с изложба от негови книги в библиотеката – отг. Л.Чаталбашева

**21.10.2020 г**. – 108 години от освобождението на Смолянския край/1912/ – поднасяне на цветя пред паметника в с. Полковник Серафимово – отг. Г. Дичев

**НОЕМВРИ – 2020 г.**

**01.11.2020 г.** – Ден на будителите – организиране на вечер на известен райковски будител– отг. Читалищно настоятелство

**09.11.2020 г.** - Четене на произведения от Йордан Йовков с ученици от ОУ „Проф. д-р Асен Златаров“ по случай 140 год. от рождението. Отг. Л. Чаталбашева

**21.11.2020 г**. - Отбелязване на Деня на християнското семейство в библиотеката с ученици от Неделното училище – отг. Л. Чаталбашева

**ДЕКЕМВРИ – 2020 г.**

**01.12 – 05.12.2020 г.** – Изработване на коледна украса в библиотеката с ателие „Сръчни ръчички“ – отг. Л. Чаталбашева

**10.12.2020 г.** - Подреждане на изложба в библиотеката на Стою Бобутанов , първи председател на НЧ“Балкански просветител 1871“по случай 185 години от рождението му. Отг. Л. Чаталбашева

**10.12.- 25.12.2020 г. -** „Oй, Коледо“ – концерти на самодейните състави към читалището –